ज्यादा देर तक अगर आप लगातार बैठते हैं तो सोफा या बिना सपोर्ट वाली जगह जैसे दीवान वगैरह से बचें। ऑफिस चेयर पर ही बैठना बेहतर है। अपनी कमर को कुर्सी का सहारा देते हुए सीधा बैठें न कि आगे कि और झुककर बैठें। लंबे समय तक कुर्सी पर बैठते हैं तो कंधों को हमेशा सीधा रखें। अपनी बाजुओं और कोहनी से 75 से 90 डिग्री का एंगल बनाकर रहें। जरूरत के हिसाब से कुर्सी एडजस्ट करें। ध्यान रखें कि आपका गला, कंधा और एड़ी एक लाइन में हो, कुर्सी पर बैठते वक्त दोनों पंजे जमीन पर रखें।